Die wêreld in foto’s – 21 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Duitse kanselier, Angela Merkel, kom aan by die EU-beraad in Brussel op die tweede dag van samesprekings. Foto: Olivier Matthys/ AP Groot golwe wat deur tifoon Haima veroorsaak is, spoel oor die waterfront in Hongkong. Kragonderbrekings, stortvloede en grondverskuiwings het reeds talle lewens geëis. Foto: Kin Cheung/ AP ŉ Betoger hou ŉ ligfakkel vas tydens ŉ studentebetoging in Milaan, Italië. Dié groep lewer protes teen die regering se voorgestelde grondwetlike hervorming. Foto: Luca Bruno/ AP ŉ Pragtige herfsdag by die Stoessensee-meer in Berlyn, Duitsland. Foto: Rainer Jensen/AP Twee rondloperhonde loer deur ŉ heining in Boekarest in Roemenië. Volgens stadsbronne is daar meer as 60 000 rondloperhonde in Boekarest. Foto: Andreea Alexandru/ AP